Diari Oficial de la Generalitat Valenciana


Sumari del DOGV 7544, del 10-06-2015 (2015/5460)

RESOLUCIÓ de 8 de juny de 2015, de la directora general del Secretariat del Consell i Relacions amb les Corts, per la qual es disposa la publicació de l'addenda per la qual es modifica l'acord marc subscrit el 31 de juliol de 2014 entre la Generalitat i la Federació Valenciana de Municipis i Províncies per al desenrotllament d'actuacions conjuntes en l'àmbit de la Formació Professional Dual a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7544

Data del DOGV
:   10-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5460


Data del document
:   08-06-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 8 de juny de 2015, de la directora general del Secretariat del Consell i Relacions amb les Corts, per la qual es disposa la publicació de l'addenda per la qual es modifica l'acord marc subscrit el 31 de juliol de 2014 entre la Generalitat i la Federació Valenciana de Municipis i Províncies per al desenrotllament d'actuacions conjuntes en l'àmbit de la Formació Professional Dual a la Comunitat Valenciana. [2015/5460]  
La Generalitat i la Federació Valenciana de Municipis i Províncies han subscrit, amb la tramitació reglamentària prèvia, el dia 25 de maig de 2015, una addenda per la qual es modifica l'acord marc entre la Generalitat i la Federació Valenciana de Municipis i Províncies per al desenrotllament d'actuacions conjuntes en l'àmbit de la Formació Professional Dual a la Comunitat Valenciana.  
En compliment del que establix l'article 20 del Decret 176/2014, de 10 d'octubre, del Consell, pertoca la publicació en el Diari Oficial de la Comunitat Valenciana de l'esmentada addenda, que ha quedat inscrita en el Registre de Convenis de la Generalitat amb el número 369/2015 i que figura com a annex d'esta resolució.  
  
València, 8 de juny de 2015.-La directora general del Secretariat del Consell i Relacions amb les Corts: Marta Martí Arador.  
  
  
  
  
  
Addenda per la qual es modifica l'Acord marc de col·laboració entre la Conselleria d'Educació, Cultura i Esport de la Generalitat i la Federació Valenciana de Municipis i Províncies per al desenrotllament d'actuacions conjuntes en l'àmbit de la Formació Professional Dual a la Comunitat Valenciana.  
  
València, 25 de maig de 2015  
  
Reunits  
D'una part, María José Catalá Verdet, consellera d'Educació, Cultura i Esport, actuant en nom i representació de la Generalitat, nomenada en virtut del Decret 20/2012, de 7 de desembre, del president de la Generalitat (DOCV 10.12.2012), fent ús de la competència atribuïda pel article 6.3 del Decret 176/2014, de 10 d'octubre, del Consell, i basant-se en les facultats atribuïdes pel Decret 88/2014, de 13 de juny, del president de la Generalitat, (DOCV 16.06.2014), pel qual s'establix l'estructura orgànica bàsica de la Presidència i de les conselleries de la Generalitat.  
I d'altra part, Elena María Bastides Bono, presidenta de la Federació Valenciana de Municipis i Províncies, d'ara en avant FVMP, en nom i representació d'esta, exercint les competències que li són reconegudes en l'article 35 dels seus estatuts.  
  
Exposen  
  
Primer  
Que en data 31 de juliol de 2014 es va subscriure un acord marc de col·laboració entre la Conselleria d'Educació, Cultura i Esport de la Generalitat i la Federació Valenciana de Municipis i Províncies per al desenrotllament d'actuacions conjuntes en l'àmbit de la Formació Professional Dual a la Comunitat Valenciana.  
  
Segon  
L'esmentat acord marc de col·laboració té per objecte fomentar la cooperació educativa entre la Conselleria d'Educació, Cultura i Esport de la Generalitat i l'FVMP per a la realització de projectes de Formació Professional Dual per mitjà de la realització d'activitat de l'FP Dual en l'Administració local valenciana per part dels alumnes matriculats en cicles formatius de Formació Professional en centres educatius públics de la Comunitat Valenciana.  
Tercer  
Que, davant de l'interés suscitat per part dels centres concertats privats a adherir-se al present acord marc, les parts firmants de l'esmentat acord marc han considerat que es faça extensiu a tots els centres autoritzats.  
Per tot això que s'ha exposat, les parts intervinents, en la representació i amb les facultats que els seus respectius càrrecs els conferixen, es reconeixen recíprocament capacitat i legitimació per a firmar la present addenda a l'acord marc de col·laboració esmentat,  
  
Acorden  
  
Es procedix a la modificació de la clàusula primera de l'esmentat acord marc, que quedaria redactat com seguix:  
  
Primera. Objecte  
És objecte d'este acord marc de col·laboració fomentar la cooperació educativa entre la Conselleria d'Educació, Cultura i Esport de la Generalitat i la FVMP per a la realització de projectes de Formació Professional Dual per mitjà de la realització d'activitat de l'FP Dual en l'Administració local valenciana per part dels alumnes matriculats en cicles formatius de Formació Professional en centres educatius autoritzats de la Comunitat Valenciana.  
  
I en prova de conformitat firmen les parts el present document, per quadruplicat, en el lloc i la data indicats al principi.  
  
La consellera d'Educació, Cultura i Esport: María José Catalá Verdet.  
La presidenta de la Federació Valenciana de Municipis i Províncies: Elena María Bastides Bono.